
Sülysáp Város Önkormányzata

Polgármesterétől és a HSZB Elnökétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/
Előterjesztés elkészítésének időpontja: 2019. augusztus 16.
Előterjesztést készítette: Polgármesteri Hivatal
Előterjesztést jóváhagyta: dr. Tóth Krisztina jegyző

Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2019. augusztus 22-én tartandó munkaterv szerinti ülésére

2. napirendhez

Tárgy:
Tájékoztató a 2019. év II. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Az érintettek nevében a melléklet szerinti összevont beszámolót terjesztem elő a 2018. év I. negyedévére vonatkozóan.
Kérem a beszámoló szíves megtárgyalását és elfogadását.
…/2019. (VIII. 22.) ÖKT határozati javaslat

Sülysáp Város Önkormányzatának Képviselő-testülete a 2019. év II. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, HSZB elnöke
Sülysáp, 2019. augusztus 16.


Horinka László s.k.
Pálinkásné Petik Éva

polgármester

BESZÁMOLÓ

a Sülysáp Város Önkormányzata Képviselő-testülete által átruházott 

hatáskörökben hozott 2019. II. negyedévi döntésekről

POLGÁRMESTER ÁLTAL HOZOTT DÖNTÉSEK

I. Önkormányzati szociális támogatások

Polgármesteri hatáskörben 2019. II. negyedévében újonnan 9 db háztartás esetében állapítottunk meg települési lakásfenntartási támogatást (57.000,- Ft összegben), ebből mind a 9 háztartás újraigénylő. Új igénylés 2019. II. negyedévében nem érkezett.

Ebben a negyedévben átlagosan 235 esetben történt kifizetés/ átutalás 1.508.000,- Ft összegben, ez havi átlagban 78 háztartást érintett, átlagosan havi 502.667,- Ft/ hó értékben. 

A támogatás egy hónapra eső összegét a háztartásban az egy főre jutó jövedelem arányában kell megállapítani havi rendszerességgel, legfeljebb 12 hónapra. A megállapított települési lakásfenntartási támogatásnál továbbra is fő szempont a természetbeni ellátási forma biztosítása, ahol a háztartás által igénybe vett közmű szolgáltatónak utaljuk a megítélt összeget, elsősorban: áram és gázszolgáltatók részére. Ezek hiányában pedig házipénztárból történő készpénz kifizetés történik átlagosan 5 fő részére, átlagosan havi 41.000,-Ft összegben.

Ebben az időszakban 1 esetben került sor az ellátás megszüntetésére az ügyfél anyagi helyzetében történt változás miatt.

Települési krízistámogatás megállapításra iránti kérelemmel 42 esetben fordultak hivatalunkhoz. 

A 42 kérelemből 40 esetben pénzbeli ellátást állapítottunk meg összesen 314.000,- Ft összegben. A benyújtott kérelmekből 1 esetben a Dr. Gáspár István Humánszolgáltató Központ együttműködését kértük a pénzbeli ellátás cél szerinti felhasználása érdekében. A maradék 2 esetben, összesen 36.000,- Ft összegben állapítottunk meg tüzelőt.

Polgármesteri hatáskörben 2019. II. negyedévében 1 esetben került sor újonnan települési létfenntartási támogatást megállapításra 9.000,- Ft összegben, 2 esetben a létfenntartási támogatás megszüntetésre került, mert az ügyfelek a Nagykátai  Járási Hivatal Foglalkoztatási Osztálya által felkínált munkát nem fogadták el. 

2019. II. negyedévében összesen átlagosan 7 fő volt jogosult erre az ellátásformára, 48.333,- Ft összegben. A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztja a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban nem került sor. 

2019. II. negyedévében köztemetés elrendelésére nem került sor.
A települési utazási támogatásra az a személy jogosult, aki a helyi tömegközlekedést bérletjeggyel veszi igénybe és tartósan beteg, vagy fogyatékkal élő; 18 éven aluli és 25 éven aluli diák, aki közoktatásban nappali rendszerű oktatásban vesz részt, vagy felsőoktatásban nappali tagozaton tanul; nyugellátásban részesül, de ingyenes utazásra nem jogosult; bármely más települési támogatásban részesül.

2019. II. negyedévben 50 fő nyugdíjas, 78 fő közép, illetve felsőoktatásban részt vevő diák, 539 fő általános iskolai diák jogosult a támogatásra összesen 1.000.500,- Ft értékben.

A fent említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján naponta, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni, szociális helyzetére.

II. Vagyongazdálkodás
Az "ebm-papst Hungary" Kft. bővíteni kívánta a Sülysáp, Dózsa György utca 150. szám alatti telephelyét, ezért vételi ajánlatot tett az önkormányzat tulajdonában álló Sülysáp 724 és 726 hrsz.-ú ingatlanokra, melyek elfogadásra kerültek összesen 2.764.000 Ft értékben. A telkek nem minősülnek építési teleknek, így általános forgalmi adó mentesen értékesíthetők voltak. A Képviselő-testület döntése alapján az adásvételi szerződés aláírásra került.
A 31-es főút melletti ipari területen a 0406/43 hrsz.-ú ingatlant az ST Parcel Kft. tulajdonjoggal történő fenntartással vásárolta meg. A vevő jelezte, hogy nagyobb területre lenne szüksége, ezért a 0406/43 hrsz.-ú ingatlan visszakerült önkormányzati tulajdonba és a 0406/37 hrsz.-ú ingatlan került az ST Parcel Kft. tulajdonába. Az adás-vétel előtt lezajlott telekalakítás szerint az 5.962 m2-ből 4.022 m2 nagyságú területrészt értékesítettünk, a fennmaradó plusz területet a szomszédos, 0406/36 helyrajzi számú önkormányzati ingatlanhoz csatoltuk hozzá. A Képviselő-testület döntése alapján az adásvételi szerződés aláírásra került.
Az Állomás utca 13/I. szám alatti szociális bérlakás eddigi bérlője jövedelemviszonyai alapján a továbbiakban nem jogosult a lakás további bérletére. A bérlemény visszavétele megtörtént, új bérlő kijelölése folyamatban van.

BIZOTTSÁG ÁLTAL HOZOTT DÖNTÉSEK

III. Civil szervezetek 2019. évi önkormányzati támogatása
Sülysáp Város Önkormányzatának Humán Szolgáltatások Bizottsága 2019. augusztus 16.. napján tartott ülésén tárgyalta a helyi civil szervezetek 2019. évi támogatási kérelmeit, mely során 9 – a kultúra, a sport és a közösségi élet egyéb területein működő – szervezet részére összesen 4 530 000 Ft került felosztásra.

Sülysáp, 2019. augusztus 16.

